Κέντρο Ελληνικής Γλώσσας

Το Κέντρο Ελληνικής Γλώσσας (Κ.Ε.Γ.) είναι Νομικό Πρόσωπο Ιδιωτικού Δικαίου (Ν. 2083/92). Ιδρύθηκε το 1994 (Π.Δ. 100/1994) με έδρα τη Θεσσαλονίκη.greeklanguage.gr  	
Ιστορικό Αποτελεί ερευνητικό φορέα εποπτευόμενο από το Υπουργείο Παιδείας και Θρησκευμάτων. Είναι αρμόδιο για την προώθηση της ελληνικής γλώσσας και την πιστοποίηση ελληνομάθειας. Επίσης συμμετέχει σε κοινές δράσεις με το Αριστοτέλειο Πανεπιστήμιο Θεσσαλονίκης.touch.eng.auth.gr  Ενημερωτική συνάντηση CLARIN EL

 Επισκόπηση 
Το Κέντρο Ελληνικής Γλώσσας έχει ως σκοπό την ενίσχυση και προώθηση της ελληνικής γλώσσας εντός και εκτός της Ελλάδας, την οργάνωση της διδασκαλίας της σε αλλοδαπούς και ομογενείς, τη στήριξη των διδασκόντων την ελληνική γλώσσα στο εξωτερικό και στο εσωτερικό και την παραγωγή κάθε μορφής υλικού που θα συντελούσε στην προβολή και διάδοση της ελληνικής γλώσσας.

 Επιστημονικά τμήματα 
Το Κέντρο Ελληνικής Γλώσσας απαρτίζεται από τα ακόλουθα επιστημονικά τμήματα:

 Τμήμα Λεξικογραφίας
Δραστηριοποιείται, μεταξύ άλλων, στον σχεδιασμό και τη σύνταξη λεξικών και άλλων λεξικογραφικών εργαλείων, τη δημιουργία λεξικογραφικών βάσεων δεδομένων για διαδικτυακές εφαρμογές και τη συνέχιση του Λεξικού Κριαρά.
μας.

 Τμήμα Γλωσσολογίας
Δραστηριοποιείται στην προβολή της ιστορίας της ελληνικής γλώσσας και σε ζητήματα γλωσσικής πολιτικής και γλωσσικής εκπαίδευσης

 Τμήμα Στήριξης και Προβολής της Ελληνικής Γλώσσας

Ασχολείται με τη διοργάνωση των Εξετάσεων Πιστοποίησης Επάρκειας της Ελληνομάθειας και εκπονεί ερευνητικά προγράμματα για τη διδασκαλία της ελληνικής ως ξένης/δεύτερης γλώσσας

 Τμήμα Γλώσσας και Λογοτεχνίας

Ασχολείται με τη μελέτη της νεοελληνικής γλώσσας και λογοτεχνίας (πρωτότυπης και μεταφρασμένης) και μελετά τη γλώσσα ως μεταφραστικό εργαλείο

 Εξετάσεις Ελληνομάθειας 
Το Κέντρο Ελληνικής Γλώσσας είναι υπεύθυνος φορέας για τη διενέργεια εξετάσεων πιστοποίησης της ελληνομάθειας. Οι εξετάσεις για την Πιστοποίηση Επάρκειας της Ελληνομάθειας διεξάγονται σε εξεταστικά κέντρα που έχει αναγνωρίσει το ΚΕΓ στην Ελλάδα και στο εξωτερικό. Οι υποψήφιοι εξετάζονται σε έξι επίπεδα γλωσσικής επάρκειας και αξιολογούνται σε τέσσερις ή πέντε δεξιότητες, δηλαδή στην κατανόηση και παραγωγή γραπτού κειμένου, στην κατανόηση και παραγωγή προφορικού λόγου και στη χρήση γλώσσας.

Διεξάγονται ακόμη εξετάσεις Ελληνομάθειας για Ειδικούς Σκοπούς και εξετάσεις Ελληνομάθειας για υποψηφίους Κέντρων Επαγγελματικής Κατάρτισης (ΚΕΚ)

 Πύλη για την Ελληνική γλώσσα και τη γλωσσική εκπαίδευση
Η Πύλη για την ελληνική γλώσσα και τη γλωσσική εκπαίδευση είναι διαδικτυακό περιβάλλον που σχεδιάστηκε για λογαριασμό του ΥΠΕΠΘ με προδιαγραφές εθνικής Πύλης για την ελληνική γλώσσα. Απευθύνεται σε ερευνητές, φοιτητές, διδάσκοντες, μαθητές και γενικότερα σε όλους όσοι ενδιαφέρονται για την ελληνική γλώσσα, εντός και εκτός Ελλάδας. Η πύλη παρέχει ηλεκτρονικά λεξικά και σώματα κειμένων, όπως και υποστηρικτικό υλικό για τη μελέτη και τη διδασκαλία της ελληνικής γλώσσας.

 Παραπομπές 

 Εξωτερικοί σύνδεσμοι 
 Επίσημος ιστότοπος.
 Ηλεκτρονικός κόμβος.
 Η Πύλη για την Ελληνική Γλώσσα.
 Διαδρομές στη διδασκαλία της νέας ελληνικής γλώσσας.

Κατηγορία:Εκπαιδευτικά ιδρύματα στη Θεσσαλονίκη
Κατηγορία:Μη κερδοσκοπικοί οργανισμοί
Κατηγορία:Ελληνόγλωσση εκπαίδευση
Ελληνικη